**ZÁMENNÁ ZMLUVA**

**o prevode vlastníctva k  pozemkom**

**ÚČASTNÍK v 1. rade:**

názov/meno: **Obec Perín-Chym**

sídlo: Perín 180, 044 74

IČO: 00324612

konajúci osobou: MVDr. Ladislav Molnár, starosta

( ďalej aj ako “ **Účastník 1**“ )

**ÚČASTNÍK v 2. rade:**

Meno a priezvisko: **Matúš Keczer**

Rodné priezvisko: Keczer

Dátum narodenia:

Rodné číslo:

Trvale bytom: Čínska 2521/1, 040 13 Košice

Štátna príslušnosť: Slovenská republika

**s manželkou**

Meno a priezvisko: **Ing. Patrícia Keczer**

Rodné priezvisko: Nižníková

Dátum narodenia:

Rodné číslo:

Trvale bytom: Perín 112, 044 74 Perín - Chym

Štátna príslušnosť: Slovenská republika

**(** ďalej spoločne aj ako “ **Účastník 2**“)

( spoločne aj ako „Účastníci“ alebo „ Zmluvné strany“ )

Zmluvné strany prehlasujú, že sú plne spôsobilé k právnym úkonom a uzatvárajú v súlade s ustanoveniami § 611 Občianskeho zákonníka, túto zmluvu o zámene nehnuteľností ( v ďalšom texte len „**Zmluva**“ alebo „Zámenná zmluva“ ).

**Čl. I Predmet Zmluvy**

1. Účastník 1 je výlučným vlastníkom nehnuteľnosti (v podiele 1/1) nachádzajúcej sa v obci Perín - Chym, kat. územie Perín, vedenej Okresným úradom Košice - okolie, katastrálnym odborom, **na liste vlastníctva (LV) č. 2470** pre **katastrálne územie Perín**, obec Perín - Chym, okres Košice - okolie ako **pozemok - parcela registra „C“ s parc. č. 3852/1**, druh: zastavané plochy a nádvoria, o výmere 71 995 m2 ( ďalej aj ako „**Pozemok 1**“ ).
2. Účastník 2 je titulom výlučným vlastníkom nehnuteľnosti (1/1) nachádzajúcej sa v obci Perín - Chym, kat. územie Perín, vedenej Okresným úradom Košice - okolie, katastrálnym odborom, **na liste vlastníctva (LV) č. 2430** pre **katastrálne územie Perín**, obec Perín - Chym, okres Košice - okolie ako **pozemok - parcela registra „C“ s parc. č. 172/2,** druh: záhrada, o výmere 890 m2 intravilán ( ďalej aj ako „**Pozemok 2**“ );
3. Na základe geometrického plánu č. 36800791- 112/2021 vyhotoviteľa Parcel Consulting s.r.o., Čingovská 10, 040 12 Košice, IČO: 36800791 zo dňa 01.10.2021, overeného Okresným úradom Košice - okolie, kat. odbor dňa 07.10.2021osobou Ing. Szalayovej pod **č. G1-380/2021**( ďalej aj ako „**GP**“) sa:

* **z Pozemku 1** oddelila **nová parcela registra „C“ s parc. č. 3852/25,** druh: zastavané plochy a nádvoria o výmere 85 m2 ( ďalej aj ako „**Pozemok 1A**“) a nové parcely registra „C“ s parc. č. 3852/26, druh: zastavané plochy a nádvoria o výmere 942 m2 a  parc. č. 3852/27, druh: zastavané plochy a nádvoria o výmere 2822 m2.
* **z Pozemku 2** oddelila parcela registra „**C“ s parc. č. 172/3**, druh: záhrada, o výmere 85 m2 v intraviláne ( ďalej aj ako „**Pozemok 2A**“ ).

1. Účelom tejto Zmluvy je bezodplatná zámena Pozemku 1A Účastníka 1 s Pozemkom 2A Účastníka 2. Zámer zámeny podľa bodu 2. odsúhlasilo obecné zastupiteľstvo Obce Perín-Chym uznesením č. 104 zo dňa 16. 09. 2020 podľa § 9a ods. 8 písm. e) zákona o majetku obcí, t. j. z dôvodu hodného osobitného zreteľa . Zámer bol riadne zverejnený po dobu 15 dní od 31.08.2020. Zámena Pozemku 1A a 2A a odsúhlasenie osobitného zreteľa bolo odsúhlasené obecným zastupiteľstvom Obce Perín-Chym uznesením č. 175 zo dňa 15.12.2021.
2. Predmetom zámeny podľa tejto Zmluvy je zámena Pozemku 1A Účastníka 1 za Pozemok 2A Účastníka 2 a naopak, Pozemku 2A Účastníka 2 za Pozemok 1A Účastníka 1. Na základe a po povolení zámeny týchto zamieňaných pozemkov má byť Účastník 1 vlastníkom Pozemku 2A a Účastník 2 má byť vlastníkom Pozemku 1A.
3. Podľa ustanovení Občianskeho zákonníka sa ustanovenia o kúpnej zmluve primerane použijú aj na zmluvu, podľa ktorej si zmluvné strany vymieňajú vec za vec, a to tak, že každá zo strán sa považuje ohľadne veci, ktorú výmenou dáva, za predávajúcu stranu, a ohľadne veci, ktorú výmenou prijíma, za kupujúcu stranu. Preto z tejto Zmluvy vzniká:

a) Účastníkovi 1 povinnosť Pozemok 1A odovzdať Účastníkovi 2 a Účastníkovi 2 ho od Účastníka 1 prevziať;

b) Účastníkovi 2 povinnosť Pozemok 2A odovzdať Účastníkovi 1 a Účastníkovi 1 ho od Účastníka 2 prevziať.

1. Zámena je dohodnutá ako bezodplatná, t.j. žiaden z účastníkov Zmluvy nedopláca druhému účastníkovi Zmluvy žiadnu finančnú čiastku; v súvislosti s touto o zámenou sa tak Zmluvné strany považujú za vzájomne finančne vysporiadané.
2. Účastník 1 vyhlasuje, že na Pozemku 1A sa nachádza verejné priestranstvo – trávnatý porast bez vedenia vodárenských a elektrických sieti.
3. Účastník 2 vyhlasuje, že pozná stav Pozemku 1A nakoľko ho užíva. Súčasne vyhlasuje, že Pozemok 2A je bez vád a nevzťahujú sa k nemu nájomná zmluva, predkupné právo, záložné právo či iné právo existujúce v prospech tretej osoby, nie sú na ňom veci tretej osoby/. Pozemok tvorí trávnatý porast.
4. Zapísané Vecné bremená k pozemku C KN 3852/1 :

* Pod V 229/2018 zo dňa 26.3.2018 vzniká vecné bremeno na nehnuteľnosti v časti A-LV parc. C KN č. 3852/1, spočívajúce v povinnosti povinného a) strpieť umiestnenie verejného potrubia, jeho užívanie a prevádzkovanie na dotknutých nehnuteľnostiach v prospech oprávneného, b) strpieť v nevyhnutnej miere vstup (peši, vozidlami, mechanizmami) oprávneného na dotknuté nehnuteľnosti v súvislosti s projektovaním, zriaďovaním, rekonštrukciou, modernizáciou, prevádzkovaním alebo na účely opráv, údržby, kontroly verejného potrubia, c) nerealizovať na dotknutých nehnuteľnostiach stavbu spojenú so zemou pevným základom a vysádzať stromy a kry, zdržať sa zemných prác a iných činnosti, ktoré by mohli obmedziť oprávneného vo výkone práv zodpovedajúcim vecnému bremenu bez predchádzajúceho súhlasu oprávneného, a to v trase vedenia verejného potrubia v rozsahu vyznačenom GP č. 135/2015 v prospech: Východoslovenská vodárenská spoločnosť, a.s., IČO: 36570460, Komenského 50, 042 48 Košice - č.z. 60/18
* Pod V 342/2018 zo dňa 25.4.2018 vzniká vecné bremeno na nehnuteľnosti v časti A-LV parc. C KN č. 3852/1, spočívajúce v umožnení oprávnenému právo nerušeného prístupu na povinnú nehnuteľnosť, vykonávanie stavebných prác, prác spojených s pravidelnou údržbou, opravami, rekonštrukčnými prácami a kontrolnou činnosťou vodovodného potrubia v prospech: Východoslovenská vodárenská spoločnosť a.s., IČO: 36570460, Komenského 50, 042 48 Košice - č.z. 83/18. Účastník 2 ich berie na vedomie.

**Čl. II. Osobitné ustanovenia**

1. Zamieňajúci nadobudnú vlastníctvo k zamieňaným pozemkom na základe právoplatného rozhodnutia Okresného úradu Košice-okolie, kat. odbor o povolení vkladu vlastníckeho práva.
2. Táto Zmluva je vyhotovená v štyroch rovnopisoch, kde dve vyhotovenia sú určené pre Okresný úrad v Košiciach - okolie, katastrálny odbor a dve vyhotovenia pre Zmluvné strany. Zmluvné strany sa dohodli, že návrh na vklad vlastníckeho práva k zamieňaným pozemkom môže do katastra nehnuteľností podať ktorákoľvek Zmluvná strana.
3. Náklady vypracovania GP a znaleckého posudku zaplatí Účastník 1. Náklady katastrálneho konania ( správny poplatok ) znáša každá Zmluvná strana rovným dielom.
4. Táto Zmluva nadobúda platnosť dňom jej podpísania obidvomi Zmluvnými stranami a účinnosť nasledujúcim dňom po dni jej zverejnenia na webovom sídle Účastníka 1, resp. zverejnením v súlade s právnymi predpismi o povinne zverejňovanej zmluve.
5. Zmluvné strany sa zaväzujú, že si na základe výzvy ktorejkoľvek strany v lehote 10 dní poskytnú potrebnú súčinnosť a najmä upravia túto zmluvu, doplnia listiny, údaje alebo vykonajú iný potrebný úkon k odstráneniu vád alebo nedostatkov v prípade ak by katastrálne konanie bolo prerušené v súvislosti s predloženou zmluvou alebo návrhom na vklad. Zmluvné strany budú v tomto prípade z hľadiska konania vychádzať z rozhodnutia okresného úradu, katastrálny odbor, ktorý bude naznačovať spôsob odstránenia prípadných nedostatkov.
6. Pre prípad odstránenia nedostatkov Zmluvy alebo návrhu na vklad oznámených v katastrálnom konaní a brániacich vkladu, Účastník 2 týmto splnomocňuje Účastníka 1, aby ho v katastrálnom konaní zastupoval, najmä vykonaním potrebnej úpravy príslušného dokumentu alebo doplnením údajov alebo podpísaním dodatku k Zmluve. Účastník 1 plnomocenstvo prijíma.
7. Pokiaľ sa akékoľvek ustanovenie tejto Zmluvy stane neplatným či nevymáhateľným, nebude to mať vplyv na platnosť a vymáhateľnosť ostatných ustanovení tejto Zmluvy. Zmluvné strany sa zaväzujú nahradiť neplatné alebo nevymáhateľné ustanovenie novým ustanovením, ktorého znenie bude zodpovedať úmyslu vyjadrenému pôvodným ustanovením a touto Zmluvou ako celkom. Táto Zmluva a povinnosti vyplývajúce z tohto dokumentu zaväzujú aj právnych nástupov a dedičov všetkých Zmluvných strán. Prílohou tejto zmluvy alebo návrhu na vklad môže byť uvedený geometrický plán GP.
8. Zmluvné strany prehlasujú, že zmluvu si prečítali, porozumeli jej, s touto súhlasia a na znak slobodnej a vážnej vôle, nie v tiesni, ju vlastnoručne podpisujú.

### V Períne dňa 19. 1. 2022 V Períne dňa 19. 1. 2022 V Períne dňa 19. 1. 2022

**Účastník 1: Účastník 2:**

………………………………… …………………… ………………………….

Obec Perín-Chym Matúš Keczer Ing. Patrícia Keczer

## 

*\*osvedčené podpisy \*osvedčené podpisy*